Sei Voda Leopold Mozart woa aus Augschburg und is aus beruflichn Gründn ins kiachliche Fiaschtntum Soizburg zogn. Er is dort fiaschtbischöflicha Kammermusikus gwesn (ab 1757 Hofkomponist und ab 1763 Vizekapömasta). Sei Muadda woa de Anna Maria Pertl aus Sankt Gilgen. Scho an Tog noch seina Gebuat is a im Dom vo Soizburg auf de Nauman Joannes Chrysostomus Wolfgangus Theophilus tauft woan. Gruafn homs eahm Wolfgang bzw. Wolferl oda aa Woferl.